# 087 MINISTARSTVO DEMOGRAFIJE I USELJENIŠTVA

Zakonom o izmjenama i dopunama Zakona o ustrojstvu i djelokrugu tijela državne uprave (»Narodne novine broj 57/2024« od 16.5.2024.) Ministarstvo demografije i useljeništva preuzima poslove iz djelokruga Središnjeg državnog ureda za demografiju i mlade koji se odnose na demografiju i poslove iz djelokruga Središnjeg državnog ureda za Hrvate izvan Republike Hrvatske koji se odnose na stvaranje uvjeta za povratak i useljavanje pripadnika hrvatskog iseljeništva (dijaspore) u Republiku Hrvatsku i njihovo uključivanje u gospodarski i društveni život u Republici Hrvatskoj te opremu, pismohranu i drugu dokumentaciju, sredstva za rad, financijska sredstva, prava i obveze, kao i državne službenike i namještenike zatečene na obavljanju preuzetih poslova.

Ministarstvo demografije i useljeništva obavlja stručne i druge poslove koji se odnose na praćenje i analizu demografskih trendova i kretanja u Republici Hrvatskoj, posebice promjene u broju stanovnika, prirodnom kretanju stanovništva migracijama i strukturi stanovništva; predlaže mjere usmjerene na porast nataliteta, uravnoteženje dobne strukture, održanje prostorne ravnoteže stanovništva; predlaže mjere za poticanje ostanka u Hrvatskoj, mjere podrške roditeljstvu te mjere usmjerene na usklađivanje obiteljskog i profesionalnog života; nadzor i praćenje primjene propisa o doplatku za djecu, rodiljnim i roditeljskim dopustima i naknadama, pomoći za opremu novorođenog djeteta; usklađuje rad državnih i ostalih tijela pri ostvarivanju aktivnosti demografskog razvitka i populacijske politike; predlaže Vladi Republike Hrvatske promjene zakona i drugih propisa iz područja demografske politike; obavlja poslove usmjerene na podizanje svijesti i edukaciju građana o važnosti demografskih pitanja i revitalizacije stanovništva; pruža potporu lokalnoj i regionalnoj (područnoj) samoupravi te organizacijama civilnoga društva u razradbi vlastitih programa usmjerenih na demografski razvitak.

Ministarstvo u suradnji s drugim nadležnim tijelima obavlja poslove koji se odnose na stvaranje uvjeta za povratak i useljavanje pripadnika hrvatskog iseljeništva (dijaspore) u Republiku Hrvatsku i njihovo uključivanje u gospodarski i društveni život u Republici Hrvatskoj; predlaže politiku poticanja i pomoći povratka i useljavanja pripadnika hrvatskog iseljeništva; provodi mjere i programe za integraciju povratnika i useljenika iz hrvatskog iseljeništva.

Ministarstvo sudjeluje u radu institucija Europske unije i surađuje s drugim međunarodnim institucijama sukladno svojoj nadležnosti i djelokrugu.

Ministarstvo obavlja i druge poslove koji su mu stavljeni u nadležnost posebnim zakonom.

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 08705-Ministarstvo demografije i useljeništva | 348.957.302 | 367.608.030 | 365.344.428 | 99,4 | 104,7 |
| Ukupno 087-MINISTARSTVO DEMOGRAFIJE I USELJENIŠTVA | 348.957.302 | 367.608.030 | 365.344.428 | 99,4 | 104,7 |

## 08705 Ministarstvo demografije i useljeništva

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| 08705-Ministarstvo demografije i useljeništva | 348.957.302 | 367.608.030 | 365.344.428 | 99,4 | 104,7 |
| 4016-DEMOGRAFSKA REVITALIZACIJA I POTICANJE USELJENIŠTVA | 348.957.302 | 367.608.030 | 365.344.428 | 99,4 | 104,7 |

### 4016 DEMOGRAFSKA REVITALIZACIJA I POTICANJE USELJENIŠTVA

|  |  |  |  |  |  |
| --- | --- | --- | --- | --- | --- |
|  | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Index izvršenje 2024./2023. |
| 4016-DEMOGRAFSKA REVITALIZACIJA I POTICANJE USELJENIŠTVA | 348.957.302 | 367.608.030 | 365.344.428 | 99,4 | 104,7 |

#### A558049 PROVEDBA MJERA OBITELJSKE I POPULACIJSKE POLITIKE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A558049-PROVEDBA MJERA OBITELJSKE I POPULACIJSKE POLITIKE | 828.781 | 1.330.846 | 1.223.421 | 91,9 | 147,6 |

Zakonske i druge pravne osnove

Program Vlade Republike Hrvatska od 2024. – 2028.

Opis aktivnosti

S ciljem osnaživanja roditelja i odgovora na njihove potrebe, kao i usklađivanja obiteljskog i poslovnog života, proveden je Poziv za prijavu projekata udruga usmjerenih podršci roditeljstvu te je odobrena financijska podrška za projekte organizacija civilnog društva usmjerenih pružanju podrške (sadašnjim i budućim) roditeljima, aktivnoj podršci jednoroditeljskim obiteljima, poticanju očeva na veću uključenost u obiteljskom životu, senzibiliziranju javnosti o važnosti dojenja te unaprjeđenju digitalnih kompetencija djece i roditelja s ciljem prevencije elektroničkog nasilja.

U navedenu svrhu utrošena su sredstva izvora 41 Prihodi od igara na sreću i izvora 11 Opći prihodi i primici za projekte 65 udruga koje su ostvarile najbolje ocjene u postupku procjene prijavljenih projekata.

S ciljem poticanja usklađivanja obiteljskog i poslovnog života te senzibilizacije i informiranja javnosti o ulozi i značaju roditeljstva, prigodnim čestitkama su obilježeni važni nacionalni i međunarodni datumi vezani uz promicanje obitelji (Dan očeva 19.ožujka, Majčin dan 9. svibnja, Međunarodni dan obitelji 15. svibnja).

Tijekom prve polovice 2024. godine provedena je Nacionalna kampanja za promicanje pozitivnog i ravnopravnog roditeljstva s ciljem promocije pozitivnog obiteljskog okuženja, suradnje među roditeljima te poticanja muškaraca na aktivno uključivanje u brigu o djeci s osobitim naglaskom na korištenje očinskog i roditeljskog dopusta od strane očeva. Kampanja se provodila u suradnji s Hrvatskom udrugom poslodavaca jer su osim roditelja, ciljana skupina i poduzetnici i poslodavci. U okviru Kampanje su izrađeni i podijeljeni promotivni paketi za očeve koji su koristili ili započeli koristiti pravo na očinski dopust prema Zakonu o rodiljnim i roditeljskim potporama u 2023. i/ili 2024. godini, održan je okrugli stol s Hrvatskom udrugom poslodavaca s ciljem komuniciranja važnosti uloge poslodavaca na odluke zaposlenika-roditelja te su provedene medijske aktivnosti (televizijski spot, radijski jinglovi, vizualni materijali (plakati), informativni materijali (letak, brošura o pravima iz sustava rodiljnih i roditeljskih potpora), gostovanja u medijima te objave na društvenim mrežama. Također, u povodu obilježavanja Međunarodnog dana obitelji, dana 15. svibnja 2024. godine održan je kviz znanja za obitelji s djecom („pub kviz“) u Botaničkom vrtu, čime je obilježen i službeni završetak Kampanje.

Nadalje, Zakon o izmjenama i dopunama Zakona o doplatku za djecu (Narodne novine, br. 156/23) stupio je na snagu 1. ožujka 2024. godine. Cilj donošenja predmetnog Zakona je pružanje dodatne pomoći obitelji u pojačanoj brizi o djeci, odnosno potpore za uzdržavanje i odgoj djece, uključujući i obitelji slabijeg imovnog stanja. Navedenim zakonskim izmjenama izmijenjen je dohodovni cenzus kao uvjet za ostvarivanje prava na doplatak za djecu u cilju proširenja kruga potencijalnih korisnika doplatka za djecu, a time i djece za koju se ostvaruje pravo na doplatak za djecu sa prijašnjih 70% (309,01 eura) na 140% proračunske osnovice (618,02 eura) te su izmijenjene cenzusne grupe ukupno ostvarenih prihoda kućanstva temeljem kojih se utvrđuju pripadajuće svote doplatka za djecu. Financijska sredstva za provedbu Zakona o izmjenama i dopunama Zakona o doplatku za djecu bila su osigurana na pozicijama Ministarstva rada, mirovinskoga sustava, obitelji i socijalne politike, Hrvatskog zavoda za mirovinsko osiguranje.

Nadalje, izrađena je Naknadna procjena učinaka Zakona o izmjenama i dopunama Zakona o rodiljnim i roditeljskim potporama, te je o istoj provedeno javno savjetovanje u razdoblju od 25. studenoga do 25. prosinca 2024. godine.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj promidžbenih aktivnosti | Senzibilizacija javnosti o ulozi i značaju roditeljstva | Broj | 2 | MDU | 3 | 3 |
| Broj dodijeljenih potpora za projekte organizacija civilnog društva | Slijedom donesene Odluke o raspodjeli sredstava za provedbu projekata financiraju se projekti koji su u postupku procjene ostvarili najbolje rezultate | Broj | 74 | MDU | 60 | 65 |
| Podaci o broju korisnika prava i dinamici kretanja | Analiza primjene Zakona o rodiljnim i roditeljskim potporama i podzakonskih propisa kako bi se unaprijedio sustav praćenja učinka provedbe propisa, izrada stručnih podloga za unapređenje zakonske regulative u području doplatka za djecu | Broj | 0 | MDU | 2 | 2 |

#### A653028 DODATNI RODILJNI DOPUST, RODITELJSKI DOPUST I OPREMA ZA NOVOROĐENO DIJETE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A653028-DODATNI RODILJNI DOPUST, RODITELJSKI DOPUST I OPREMA ZA NOVOROĐENO DIJETE | 322.542.130 | 350.832.283 | 350.418.723 | 99,9 | 108,6 |

Zakonske i druge pravne osnove

Zakon o rodiljnim i roditeljskim potporama

Opis aktivnosti

Sukladno Zakonu o rodiljnim i roditeljskim potporama koji je stupio na snagu 2023. godine Ministarstvo demografije i useljeništva bilo je u obvezi donijeti podzakonske akte kao provedbene propise za primjenu prava iz sustava rodiljnih i roditeljskih potpora.

U 2024. godini donesena su tri provedbena propisa:

Pravilnik o sadržaju načina i vođenja elektroničkog očevidnika o korisnicima prava na rodiljne i roditeljske potpore (8/2024.). Elektronički očevidnik sadrži podatke o korisnicima prava i pravima na rodiljne i roditeljske potpore, a u zavisnosti o djetetu za koje se pravo ostvaruje, te podatke o poslodavcima korisnika prava, obveznicima obračunavanja i plaćanja doprinosa za obvezno zdravstveno osiguranje.

Pravilnik o sadržaju i podnošenju izvješća o ostvarivanju prava na rodiljne i roditeljske potpore (8/2024.). Ovim Pravilnikom propisuje se sadržaj i način podnošenja izvješća o provedbi Zakona o rodiljnim i roditeljskim potporama, a na osnovi podataka o korisnicima i financijskim podacima o korisnicima i pravima korištenim u određenom vremenskom razdoblju.

Pravilnik o načinu obračunavanja i isplati novčane naknade za vrijeme korištenja prava zaposlenog ili samozaposlenog roditelja djeteta s teškoćama u razvoju na rad s polovicom punog radnog vremena (81/2024.). Ovim se Pravilnikom propisuje način obračunavanja i isplate novčane naknade zaposlenog ili samozaposlenog roditelja djeteta s teškoćama u razvoju za vrijeme korištenja prava na rad s polovicom punog radnog vremena.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj donesenih propisa | Unapređenje sustava obiteljskih potpora i praćenje učinaka i provedba propisa te predlaganje novih zakonskih rješenja | Broj | 0 | MDU | 2 | 3 |

#### A788018 PROVEDBA MJERA DEMOGRAFSKE POLITIKE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A788018-PROVEDBA MJERA DEMOGRAFSKE POLITIKE | 5.934.088 | 6.318.183 | 5.543.864 | 87,7 | 93,4 |

Zakonske i druge pravne osnove

Odluka Vlade Republike Hrvatske o pokretanju postupka izrade Strategije demografske revitalizacije Republike Hrvatske do 2031. godine

Strategija demografske revitalizacije Republike Hrvatske do 2033. godine

Program Vlade Republike Hrvatske za mandat 2020. – 2024., Prioritet 2. Perspektivna budućnost, cilj. 2.3. Demografska revitalizacija i bolji položaj obitelji

Provedbeni program Središnjeg državnog ureda za demografiju i mlade za razdoblje 2021. do 2024.

Odluka o osnivanju Vijeća za demografsku revitalizaciju Republike Hrvatske

Zaključak Vlade Republike Hrvatske u vezi podmirivanja troškova prvog izdavanja osobne iskaznice za djecu do navršenih 18 godina života, hrvatske državljane s prijavljenim prebivalištem u Republici Hrvatskoj.

Odluka o raspisivanju i provedbi Pilot projekta javnog poziva jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole. Odluka o raspodijeli financijskih sredstava za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole.

Odluka o provedbi postupka za dodjelu priznanja »Poslodavac prijatelj obitelji« u 2023. godini.

Program podrške poboljšanju materijalnih uvjeta u dječjim vrtićima.

Zaključak Vlade Republike Hrvatske o Provođenju međunarodnog demografskog istraživanja Generations & Gender Programme u razdoblju od 2022. do 2028. godine.

Opis aktivnosti

Temeljem Zaključka Vlade Republike Hrvatske u vezi podmirivanja troškova prvog izdavanja osobne iskaznice za djecu do navršenih 18 godina života, hrvatske državljane s prijavljenim prebivalištem u Republici Hrvatskoj u 2024. godini izdano je 47.120 osobnih iskaznica po cijeni od 13,27 eura.

S ciljem senzibilizacije poslodavaca i šire javnosti te poticanja društveno odgovornog poslovanja koje kreira pozitivno okruženje za obiteljski život, u razdoblju od 1. prosinca 2023. godine do 15. siječnja 2024. godine proveden je natječaj za dodjelu priznanja ''Poslodavac prijatelj obitelji'' za 2023. godinu. Troškovi kampanje iz 2023. godine utrošeni su u 2024. godini za izradu plaketa, cvjetnih buketa za dobitnike priznanja, te za uslugu najma prostora i catering. U srpnju 2024. godine nabavljena je usluga izrade vizualnog identiteta i videospota.

U ožujku 2024. raspisan je Pilot projekt javnog poziva jedinicama lokalne samouprave za sufinanciranje edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole. Kroz poziv je osigurano financijsko rasterećenje roditelja i jednako uključivanje i dostupnost sportskim sadržajima te edukativnim i kulturnim izvanškolskim aktivnostima djeci predškolske i osnovnoškolske dobi na području cijele Republike Hrvatske. Projektnim aktivnostima obuhvaćeno je oko 28.000 djece u 163 jedinice lokalne samouprave. Izvršenje za potrebe e-Dječje kartice Mudrica do kraja 2024. godine odnosi na održavanje informacijskog sustava, na održavanje Internet stranice e-Dječje kartice, za uslugu izrade analize IS e-Dječja kartica i mobilne aplikacije Mudrica. Kako bi se sadašnjim i budućim korisnicima približile pogodnosti i informiralo o popustima koje nudi e-Dječja kartica, ugovoreno je provođenje kampanje na društvenim mrežama u razdoblju od 6. studenog do 13. siječnja 2024. godine. Nabavljeni su promotivni materijali za e-Dječju karticu Mudrica i to usluge dizajna i grafičke pripreme te tiska promotivnih materijala i usluge izrade promotivnog video spota. Također, kako bi se dodatno promovirala e-Dječja kartica izrađena je druga promotivna slikovnica »Mudrica je dobila seku« i distribuirane su slikovnice »Mudrica« i »Mudrica je dobila seku« u prve i druge razrede osnovnih škola u Republici Hrvatskoj.

Temeljem Zaključka Vlade RH o provođenju međunarodnog demografskog istraživanja Generations & Gender Programme (GGP) 2022. – 2028., Ministarstvo demografije i useljeništva sudjeluje u ovom projektu koji prati demografske trendove i učinke javnih politika kroz longitudinalna istraživanja. Prvi val GGP-a proveden je 2023. godine, s 7.903 ispitanika, od kojih je 87% u potpunosti ispunilo upitnik. Drugi i treći val GGP-a planirani su za 2026. i 2029. godinu. U 2024. godini nastali troškovi GGP-a odnose se na dizajn i tisak GGP čestitki. GGP čestitke poslane su ispitanicima koji su u potpunosti ispunili anketu prvog vala GGP-a, u skladu sa Sporazumom o provođenju GGP-a u Hrvatskoj. Cilj je osigurati kontinuitet komunikacije i motivirati ispitanike za sudjelovanje u drugom valu GGP-a. Iz istog razloga, nabava dizajna i tiska GGP čestitki planirana je i za 2025. godinu, uz nastavak ove prakse do završetka GGP istraživanja 2029. godine. Tijekom 2024. održana je i posebna konferencija na kojoj su prezentirani preliminarni rezultati prvog vala istraživanja GGP-a.

Kako bi se demografske mjere jasnije i učinkovitije predstavile na lokalnoj i državnoj razini, u 2023. godini uspostavljena je web stranica Demografija.info. Izvršeni su rashodi za održavanje stranice.

Strategiju demografske revitalizacije Republike Hrvatske do 2033. godine, dugoročni akt strateškog planiranja, Hrvatski sabor je donio na sjednici 14. ožujka 2024. godine. Izvršeni su rashodi za strateško i komunikacijsko savjetovanje te operativna provedba komunikacijskih aktivnosti tijekom provedbe Komunikacijske strategije Strategije demografske revitalizacije Republike Hrvatske do 2033. godine.

Za potrebe demografske konferencije u Gradu Novom Vinodolskom i Općini Poličnik izrađena je analiza temeljena na istraživanjima provedenim u sklopu suradnje Ministarstva demografije i useljeništva s Hrvatskim katoličkim sveučilištem (HKS). Na temelju Sporazuma o suradnji na znanstveno-istraživačkim projektima, u 2024. godini provedena su dva online istraživanja o demografskim potrebama na lokalnoj razini. Zaključci analize i rezultati istraživanja predstavljeni su na konferencijama pod nazivom "Demografija u fokusu: Istraživanje lokalnih i regionalnih perspektiva", održanim u spomenutom gradu i općini.

Demografski pojmovnik koji je izrađen u 2023. godini bilo je nužno ažurirati zbog statusnih promjena, te nakon prikupljenih, uređenih i objedinjenih podataka, izvršena je grafička izmjena i tisak.

Dio planiranih aktivnosti vezanih uz nadogradnju web stranice Demografija.info, promotivne aktivnosti kampanje s ciljem promocije demografije i aktivnosti Središnjeg državnog ureda za demografiju i mlade, kao i dio aktivnosti koje se odnose na financijske potpore za istraživačke projekte, otkup knjiga te podršku organizaciji znanstvenih i stručnih skupova iz područja demografije te projekata u svrhu izrada analiza i podloga budućih demografskih mjera nije provedeno zbog preustroja i reorganizacije Središnjeg državnog ureda u Ministarstvo te je iz tog razloga izvršenje proračuna bilo za 12,3% manje od planiranog.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Razvijena i uspostavljena infrastruktura informacijskog sustava Dječja kartica | Održavanje i unaprijeđenje informacijskog sustava, održavanje web stranice za promociju projekta i partnera, troškove pripreme i provedbe kampanje | Broj | 1 | MDU | 1 | 1 |
| Broj financiranih osobnih iskaznica | Financirati će se prvo izdavanje osobne iskaznice u iznosu od 13,27 eura za djecu do navršenih 18 godina života | Broj | 0 | MDU | 40.000 | 47.120 |
| Broj dodijeljenih priznanja | Provedba natječaja za dodjelu priznanja »Poslodavac prijatelj obitelji« s ciljem senzibilizacije poslodavaca i šire javnosti te poticanja društveno odgovornog poslovanja koje kreira pozitivno okruženje za obiteljski život | Broj | 4 | MDU | 4 | 4 |
| Objavljen Javni poziv za dodjelu financijske potpore | Financijska potpora općinama i gradovima za sufinanciranje edukativnih i sportskih aktivnosti za djecu predškolske i školske dobi | Broj | 0 | MDU | 1 | 1 |
| Broj održanih stručnih skupova, konferencija, javnih tribina | Provedene stručne javne rasprave o aktualnim demografskim temama s ciljem razvoja i unaprjeđenja međuresorne suradnje i suradnje s JLP(R)S | Broj | 2 | MDU | 3 | 0 |
| Broj održanih znanstvenih skupova, konferencija, javnih tribina | Sudjelovanje u organizaciji znanstvenih i stručnih konferencija i tribina o aktualnim demografskim temama s ciljem razvoja i unaprjeđenja raspoloživih podataka i spoznaja, te podizanju vidljivosti demografskih pitanja | Broj skupova/ konferencija/ tribina | 2 | MDU | 3 | 2 |
| Održana konferencija za promociju i prezentaciju međunarodnog istraživanja GGP | Prezentirani rezultati koji su obuhvatili životne događaje pojedinaca i parova, a tiču se, sklapanja partnerstva, zasnivanja obitelji i međugeneracijskih odnosa s ciljem pružanja informacija i znanstvenih dokaza potrebnih za stvaranje novih i unaprjeđenje tekućih javnih politika. | Broj | 0 | MDU | 1 | 1 |
| Uspostavljena stranica za praćenje demografskih mjera Demografija.info | Prikaz mjera i demografskih kretanja na lokalnoj i nacionalnoj razini | Broj pregleda | 0 | MDU | 10.000 | 7.500 |
| Promocija Strategije demografske revitalizacije Republike Hrvatske do 2033. godine | Organizacija okruglih stolova i tematskih događanja vezanih uz prioritetna područja Nacrta prijedloga Strategije demografske revitalizacije | Broj | 0 | MDU | 3 | 1 |
| Izdan godišnjak za demografiju | Prikupljanje i objavljivanje podataka vezanih uz demografsku tematiku u tiskanom izdanju | Broj izdanja | 0 | MDU | 1 | 0 |

#### A862028 POTPORA UČENJU HRVATSKOG JEZIKA ZA POVRATAK I USELJAVANJE PRIPADNIKA HRVATSKOG ISELJENIŠTVA U REPUBLIKU HRVATSKU

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A862028-POTPORA UČENJU HRVATSKOG JEZIKA ZA POVRATAK I USELJAVANJE PRIPADNIKA HRVATSKOG ISELJENIŠTVA U REPUBLIKU HRVATSKU | 355.533 | 632.291 | 482.031 | 76,2 | 135,6 |

Zakonske i druge pravne osnove

Strategija demografske revitalizacije do 2033. godine

Nacionalna razvojna strategija Republike Hrvatske do 2030. godine

Nacionali plan razvoja odnosa Republike Hrvatske s Hrvatima izvan Republike Hrvatske do 2027. godine

Zakon o ustrojstvu i djelokrugu državne uprave

Zakon o odnosima Republike Hrvatske s Hrvatima izvan Republike Hrvatske

Pravilnik o dodjeli stipendije za učenje hrvatskoga jezika u Republici Hrvatskoj i za internetsko učenje hrvatskoga jezika

Opis aktivnosti

U 2024. godini temeljem Javnog poziva za dodjelu stipendija za učenje hrvatskoga jezika u Republici Hrvatskoj za akademsku godinu 2024./2025. dodijeljeno je 500 stipendija što je sukladno ciljanoj vrijednosti za 2024. godinu.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj dodijeljenih naknada za učenje hrvatskog jezika | Stipendije/naknade dodjeljuju se za učenje hrvatskog jezika na sveučilištima u Republici Hrvatskoj | Broj | 441 | MDU | 500 | 500 |

#### A862034 PROGRAMI POTICANJA POVRATKA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A862034-PROGRAMI POTICANJA POVRATKA | 213.905 | 259.900 | 112.975 | 43,5 | 52,8 |

Zakonske i druge pravne osnove

Strategija demografske revitalizacije do 2033. godine

Nacionalna razvojna strategija Republike Hrvatske do 2030. godine

Nacionali plan razvoja odnosa Republike Hrvatske s Hrvatima izvan Republike Hrvatske do 2027. godine

Zakon o ustrojstvu i djelokrugu državne uprave

Zakon o odnosima Republike Hrvatske s Hrvatima izvan Republike Hrvatske

Pravila o financiranju posebnih potreba i projekata od interesa za Hrvate izvan Republike Hrvatske sa Izmjenama

Pravilnik o izdavanju potvrde u svrhu podnošenja zahtjeva za reguliranje boravka pripadniku hrvatskog naroda sa stranim državljanstvom ili bez državljanstva

Opis aktivnosti

U okviru aktivnosti Programa poticanja povratka tijekom 2024. godine izdano je 330 Potvrda u svrhu podnošenja zahtjeva za reguliranje boravka pripadniku hrvatskog naroda sa stranim državljanstvom ili bez državljanstva i 120 požurnica prema Ministarstvu unutarnjih poslova u svrhu ubrzanja postupka primitka u hrvatsko državljanstvo. Pružena je financijska potpora za posebne potrebe i projekte koji pridnose kvalitetnoj integraciji za 8 nevladinih organizacija, odnosno ustanova.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj izdanih Potvrda za reguliranje boravka u Republici Hrvatskoj | Potvrda u svrhu podnošenja zahtjeva za reguliranje boravka pripadniku hrvatskog naroda sa stranim državljanstvom ili bez državljanstva | Broj | 198 | MDU | 150 | 330 |
| Broj ubrzanih primitaka u državljanstvo | Ubrzani primitak u državljanstvo | Broj | 70 | MDU | 70 | 120 |
| Pružena potpora projektima nevladinih organizacija koji pridnose kvalitetnoj integraciji | Potpora projektima nevladinih organizacija koji pridnose kvalitetnoj integraciji | Broj | 5 | MDU | 5 | 8 |
| Broj organiziranih radionica s tematikom aktivne integracije | Organizirane radionice s tematikom aktivne integracije | Broj | 1 | MDU | 2 | 4 |

#### A934001 ADMINISTRACIJA I UPRAVLJANJE

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A934001-ADMINISTRACIJA I UPRAVLJANJE | 1.731.781 | 2.791.280 | 2.606.730 | 93,4 | 150,5 |

Zakonske i druge pravne osnove

Opis aktivnosti

Unutar aktivnosti Administracija i upravljanje izvršeni su rashodi za zaposlene, materijalni rashodi, financijski i rashodi za nabavu dugotrajne imovine te ostali rashodi koji su neophodni za redovno funkcioniranje Ministarstva demografije i useljeništva.

#### A934002 OPERATIVNI PROGRAM UČINKOVITI LJUDSKI POTENCIJALI 2014-2020 - PRIORITET 2 I 5

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A934002-OPERATIVNI PROGRAM UČINKOVITI LJUDSKI POTENCIJALI 2014-2020 - PRIORITET 2 I 5 | 14.590.660 | 1.551.681 | 1.121.817 | 72,3 | 7,7 |

Zakonske i druge pravne osnove

Operativni program "Učinkoviti ljudski potencijali 2014-2020''

Odluka o potvrđivanju Operativnog programa "Učinkoviti ljudski potencijali 2014-2020''

Zakon o uspostavi institucionalnog okvira za provedbu Europskih strukturnih i investicijskih fondova u Republici Hrvatskoj u financijskom razdoblju 2014. - 2020.

Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem Ulaganje za rast i radna mjesta, Članak 7.

Opis aktivnosti

Ministarstvo rada, mirovinskoga sustava, obitelji i socijalne politike kao Upravljačko tijelo Operativnog programa “Učinkoviti ljudski potencijali 2014. – 2020.” raspisalo je tijekom 2021. godine otvoreni javni poziv - Nastavak unaprjeđenja usluga za djecu u sustavu ranog i predškolskog odgoja i obrazovanja ukupne vrijednosti 39.816.842,52 eura. Poziv se financira u okviru Operativnog programa Učinkoviti ljudski potencijali 2014. – 2020., Prioritetne osi 2 „Socijalno uključivanje“, Investicijskog prioriteta 9.iv „Poboljšanje pristupa pristupačnim, održivim i visokokvalitetnim uslugama, uključujući usluge zdravstvene skrbi i socijalne usluge od općeg interesa“, Specifičnog cilja 9.iv.2 „Poboljšanje pristupa visokokvalitetnim socijalnim uslugama, uključujući podršku procesu deinstitucionalizacije". Cilj poziva je doprinijeti usklađivanju poslovnog i obiteljskog života obitelji s uzdržavanim članovima uključenima u programe ranog i predškolskog odgoja i obrazovanja. Pozivom se financiraju projekti koji potiču inovativan pristup u osiguranju produljenog radnog vremena vrtića s ciljem veće dostupnosti, priuštivosti i obuhvaćenosti djece programima ranog i predškolskog odgoja i obrazovanja. Dječjim vrtićima će se omogućiti i razvoj posebnih programa te jačanje kapaciteta odgojitelja/ica, stručnih suradnika i stručnih radnika (logopeda) s ciljem unaprjeđenja usluga kroz edukacije usmjerene na jačanje stručnih kompetencija te edukacije kuhara/ica o zdravoj prehrani. U skladu s navedenim, projekti koji se financiraju u okviru ove operacije doprinijet će usklađivanju poslovnog i obiteljskog života obitelji s uzdržavanim članovima kroz unaprjeđenje usluga, produljenje radnog vremena dječjih vrtića te daljnji razvoj postojećih i/ili novih programa. Upravljačko tijelo je krajem 2021. godine donijelo odluke o financiranju te su potpisani ugovori o dodjeli bespovratnih sredstava s prihvatljivim prijaviteljima - dječji vrtići, jedinice lokalne samouprave (JLS). Ministarstvo demografije i useljeništva izvršavalo je plaćanja temeljem Sporazuma s Ministarstvom rada, mirovinskog sustava, obitelji i socijalne politike.

Isplate korisnicima sukladno potpisanim ugovorima o dodjeli bespovratnih sredstava započele su 2022. godine. Ukupno ugovorena vrijednost za 129 projekata iznosila je 39 milijuna eura, a dinamika plaćanja izvršena je temeljem dostavljenih zahtjeva za isplatu od strane Hrvatskog zavoda za zapošljavanje u ulozi Posredničkog tijela razine 2 i naloga za plaćanje od strane Upravljačkog tijela. Razdoblje financiranja završilo je u 2024. godini te je zadnja isplata po ovom Pozivu izvršena u rujnu 2024. godine čime su u potpunosti izvršene obveze Ministarstva demografije i useljeništva sukladno Sporazumu.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Udio isplaćenih sredstva korisnicima za ugovore unutar objavljenih poziva na dostavu projektnih prijedloga | Udio plaćenih sredstava, uključujući predujmove i odobrena sredstva, u okviru provedbe projekata ugovorenih unutar objavljenih poziva na dostavu projektnih prijedloga | % | 40 | MDU | 100 | 100 |

#### A934004 MEĐUNARODNA SURADNJA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A934004-MEĐUNARODNA SURADNJA | 69.670 | 43.966 | 2.914 | 6,6 | 4,2 |

Zakonske i druge pravne osnove

Program Vlade Republike Hrvatske 2020. – 2024.

Opis aktivnosti

Unutar aktivnosti bilo je planirano organiziranje međunarodne konferencije na temu demografije s ciljem razvoja i unapređenja raspoloživih podataka i spoznaja, te podizanja vidljivosti demografskih pitanja za troškove smještaja, prijevoza i dnevnica vanjskih suradnika, najam prostora i opreme, promidžbene materijale, prijevode, usluge izrade akreditacija i sl.

Zbog preoustroja i reorganizacije planirana međunarodna demografska konferencija nije održana te se održavanje planira u 2025. godini.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj održanih znanstvenih skupova, konferencija, javnih tribina. | Sudjelovanje u organizaciji znanstvenih i stručnih konferencija i tribina o aktualnim demografskim temama s ciljem razvoja i unaprjeđenja raspoloživih podataka i spoznaja, te podizanju vidljivosti demografskih pitanja. | Broj | 1 | MDU | 1 | 0 |

#### A934005 PODRŠKA PRISTUPAČNOSTI KULTURNIH, SPORTSKIH I SOCIJALNIH USLUGA

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A934005-PODRŠKA PRISTUPAČNOSTI KULTURNIH, SPORTSKIH I SOCIJALNIH USLUGA | 2.604.048 | 3.068.000 | 3.063.175 | 99,8 | 117,6 |

Zakonske i druge pravne osnove

Program Vlade Republike Hrvatske 2020. - 2024. - Prioritet 2. Perspektivna budućnost, cilj 2.3. Demografska revitalizacija i bolji položaj obitelji iz Programa Vlade Republike Hrvatske 2020. - 2024.

Provedbeni program Središnjeg državnog ureda za demografiju i mlade 2021.-2024.

Program podrške poboljšanju materijalnih uvjeta u dječjim vrtićima

Opis aktivnosti

Na Poziv za prijavu projekata usmjerenih na poboljšanje materijalnih uvjeta u dječjim vrtićima u 2024. godini, ukupno se prijavilo 225 jedinica lokalne samouprave. Na temelju Odluke o raspodjeli financijskih sredstava za projekte usmjerene na poboljšanje materijalnih uvjeta u dječjim vrtićima u 2024. godini od 13. ožujka 2024. pravo na sufinanciranje projekata ostvarilo je 148 jedinica lokalne samouprave u ukupnom iznosu od 3.292.536,56 eura. Šest jedinica lokalne samouprave odustalo je od provedbe projekta, a na temelju zahtjeva trideset i dvije jedinice lokalne samouprave isplaćeni je manji iznos sredstava od dodijeljenog. Stoga je na ime Programa podrške poboljšanju materijalnih uvjeta u dječjim vrtićima u 2024. godini isplaćen ukupan iznos od 3.063.788,39 eura odnosno ostvareno je 99,8% plana za 2024. godinu.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj sklopljenih ugovora | Sklopljeni ugovori s jednicama lokalne samouprave i Grada Zagreba | Broj | 0 | MDU | 80 | 148 |

#### A934006 PROJEKTI I PROGRAMI POTPORE I OTPORNOSTI

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A934006-PROJEKTI I PROGRAMI POTPORE I OTPORNOSTI | 86.705 | 779.600 | 768.779 | 98,6 | 886,7 |

Zakonske i druge pravne osnove

Nacionalna razvojna strategija Republike Hrvatske do 2030.

Program Vlade Republike Hrvatske 2020.-2024.

Provedbeni program Središnjeg državnog ureda za demografiju i mlade 2021.-2024.

Opis aktivnosti

Temeljem Izmjena i dopuna Provedbenog programa od 18. siječnja 2024. godine, Ministarstvo demografije i useljeništva je u ožujku 2024. godine raspisalo Poziv jedinicama lokalne samouprave za prijavu projekata usmjerenih uređenju i opremanju dječjih igrališta na javnim površinama jedinica lokalne samouprave. Za provedbu Poziva bilo je raspoloživo 800.000,00 eura. S ciljem unapređenja i povećanja kapaciteta društvene infrastrukture namijenjene prije svega djeci i mladima, te povećanja kvalitete života na prostoru jedinica lokalne samouprave, predmetnim Pozivom sufinancirali su se troškovi opremanja i uređenja dječjih igrališta koja se nalaze na javnim površinama jedinica lokalne samouprave i dostupna su za slobodno korištenje svim korisnicima.

Na Poziv se prijavilo ukupno 299 jedinica lokalne samouprave, a na temelju Odluke o raspodjeli financijskih sredstava za financiranje projekata usmjerenih na uređenje i opremanje dječjih igrališta na javnim površinama jedinica lokalne samouprave u 2024. godini od 15. svibnja 2024. pravo na sufinanciranje projekata ostvarilo je 38 jedinica lokalne samouprave u ukupnom iznosu od 792.139,48 eura. Od provedbe projekta je odustala jedna jedinica lokalne samouprave, a na temelju zahtjeva osam jedinica lokalne samouprave isplaćen je manji iznos sredstava od dodijeljenog. Stoga je u okviru Poziva u 2024. godini isplaćen ukupan iznos od 768.778,63 eura odnosno ostvareno je 98,6% plana za 2024. godinu.

Pokazatelji rezultata

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
| Broj korisnika | Broj korisnika kojima se sufinancira i/ili subvencionira trošak stanovanja | Broj | 0 | MDU, MZOM | 650 | 1278 |
| Broj stipendiranih učenika/studenata | Broj učenika/studenata | Broj | 0 | MDU | 196 | 277 |
| Broj sklopljenih ugovora s JLS | Broj sklopljneih ugovora o sufinanciranju s korisnicima | Broj | 0 | MDU | 20 | 38 |